Politibetjenten fra Nordjyllands Politi var netop gået i bad hjemme efter fyraften, da han fik fornemmelsen af, at han havde ubudne gæster. Uden en trævl på kroppen skred betjenten straks til handling og anholdte en 42-årig mand, som var brudt ind og i færd med at stjæle betjentens skitøj. Betjenten, som i dag ikke kunne holde fri selv efter fyraften, måtte tilkalde assistance fra sine kolleger, fordi den 42-årige indbrudstyv var påvirket og ophidset.

Opsummering:
En nordjysk politibetjent tog arbejdet med hjem i dag og pågreb indbrudstyv i privaten i Jertslev.